1. ΑΝΑΓΚ. ΝΟΜΟΣ υπ’ αριθ. 1172 της 9/12 Απρ. 1938 (ΦΕΚ Α΄ 151) Περί του περιοδικού «Επιθεώρησις του Εμπορικού Ναυτικού». Άρθρ.1.-Σκοπός του κατά τας κειμένας διατάξεις εκδιδομένου υπό του Υφυπουργείου της Εμπορικής Ναυτιλίας περιοδικού υπό τον τίτλον «Επιθεώρησις του Εμπορικού Ναυτικού» ορίζεται η δημοσίευσις: α)Μελετών ή άρθρων, πρωτοτύπων ή εκ μεταφράσεως, αποβλεπόντων εις την επιστημονικήν εξέτασιν θεμάτων, αφορώντων το εμπορικόν, κυρίως, ναυτικόν από απόψεως οικονομικής, νομικής, ιστορικής και τεχνικής, απαγορευομένης της δημοσιεύσεως πολιτικών άρθρων και προσωπικών διατριβών. β)Πληροφοριών και ειδήσεων αναγομένων εις το εμπορικόν ναυτικόν της Ελλάδος ως και το των λοιπών ναυτικών χωρών και γ)Στατιστικών ή άλλων συναφών δημοσιευμάτων εν σχέσει προς την από απόψεως δυνάμεως, ηλικίας και χωρητικότητος συγκρότησιν του ελληνικού εμπορικού στόλου, την κίνησιν αυτού εις ελληνικούς και ξένους λιμένας, την κατάστασιν των πληρωμάτων αυτού, την οικονομικήν του απόδοσιν, την κίνησιν των ελληνικών και αλλοδαπών λιμένων, ως και προς παν άλλο ζήτημα αφορών οπωσδήποτε το ελληνικόν και ξένον ναυτικόν. Άρθρ.2.-1.Πόροι του περιοδικού ορίζονται οι εξής: α)Αι εξ ετησίων συνδρομών εισπράξεις του περιοδικού, αι ειδικαί εισπράξεις εκ διαφημίσεων, δωρεών, πωλήσεως εντύπων και γενικώς αι εξ απροβλέπτων εσόδων εισπράξεις αυτού. β)Η αναγραφομένη ειδική πίστωσις εν τω προϋπολογισμώ του Υφυπουργείου Εμπορικής Ναυτιλίας δια συνδρομήν του περιοδικού ήτις δεν δύναται να είναι κατωτέρα των 35.000 δραχμών, καθ’ έκαστον οικονομικόν έτος. γ)Η εν τω προϋπολογισμώ του Υφυπουργείου Εμπορικής ναυτιλίας αναγραφομένη πίστωσις εκ 15.000 δραχμών δια την αγοράν περιοδικών και  ναυτικών συγγραμμάτων, χαρακτηριζομένη δια του παρόντος ως επιχορήγησις προς τούτο. Τα μέχρι τούδε αγοραζόμενα περιοδικά και συγγράμματα των υπηρεσιών του Υφυπουργείου Εμπορικής Ναυτιλίας, τίθενται εφ’ εξής εις την διάθεσιν αυτών παρά του γραφείου του περιοδικού. δ)Επιχορήγησις υπέρ του περιοδικού, ετησία, των κατωτέρω Νομικών Προσώπων Δημοσίου Δικαίου οριζομένη ως εξής: 1)Του Ναυτικού Απομαχικού Ταμείου εκ 30.000 δραχμών. 2)Του Ταμείου Προνοίας Αξιωματικών του Εμπορικού Ναυτικού εκ 10.000 δραχμών. 3)Του Ταμείου Προνοίας Κατωτέρων πληρωμάτων του Εμπορικού Ναυτικού εκ 10.000 δραχμών. 4)Της Πλοηγικής Υπηρεσίας εξ 20.000 δραχμών και 5)Του Ναυτικού Επιμελητηρίου εκ 30.000 δραχμών. 2.Αι επιχορηγήσεις αύται αναγράφονται εις τους προϋπολογισμούς των ανωτέρω Νομικών Προσώπων Δημοσίου Δικαίου και αποδίδονται υποχρεωτικώς, δια λογαριασμόν του περιοδικού, εις το Υφυπουργείον Εμπορικής Ναυτιλίας, παρ’ ω ανοίγεται, «Ειδικός Λογαριασμός του Περιοδικού «Επιθεώρησις του Εμπορικού Ναυτικού». 3.Άπαντες οι πόροι του περιοδικού αποδίδονται αυτώ την πρώτην Απριλίου εκάστου έτους. Εξαιρετικώς δια το οικονομικόν έτος 1937-1938 θέλουσιν αποδοθή άμα τη δημοσιεύσει του παρόντος. Άρθρ.3.-Η δυνάμει του άρθρ. 7 του από 28 Νοεμ. 1917 Δ/τος προβλεπομένη παρά του Δημοσίου δωρεάν παροχή του αναγκαίου δια την έκδοσιν του περιοδικού χάρτου εξακολουθεί υφισταμένη. Άρθρ.4.-1.Διευθυντής του κατά τον παρόντα Νόμον περιοδικού ορίζεται ο εκάστοτε Τμηματάρχης του Τμήματος Μελετών και Στατιστικής του Υφυπουργείου της Εμπορικής Ναυτιλίας. (Αντί για τη σελ. 62,21) Σελ. 62,21(α) Τεύχος Η122-Σελ. 47 2.Επιτρέπεται εις τον Υφυπουργόν της Εμπορικής Ναυτιλίας, ίνα δι’ αποφάσεώς του αποσπά εις το παρά τω Τμήματι Μελετών εντεταγμένον «Γραφείον Εκδόσεως του Περιοδικού» πολιτικόν υπάλληλον εκ των παρά του Ν.Α.Τ. ή τοις Ταμείοις Προνοίας αξιωματικών και κατωτέρων πληρωμάτων υπηρετούντων, κεκτημένον τριετή τουλάχιστον υπηρεσίαν παρ’ αυτοίς, απολυτήριον Γυμνασίου, ειδικάς γνώσεις επί των ναυτιλιακών ζητημάτων, δημοσιογραφικήν και εκδοτικήν πείραν, κάτοχον της γαλλικής και αγγλικής γλώσσης, στρατολογικώς δε εν τάξει. 3.Εις τον κατά την προηγουμένην παράγραφον υπάλληλον μετ’ ευδόκιμον από της αποσπάσεώς του τετράμηνον τουλάχιστον δοκιμασίαν, εφ’ όσον ήθελεν διαπιστωθή δι’ εκθέσεως του τμηματάρχου των Μελετών του Υ.Ε.Ν., η ύπαρξις των ως άνω προσόντων και η αρτία επαγγελματική ικανότης του υπαλλήλου δύναται δι’ αποφάσεως του επί της Εμπορικής Ναυτιλίας Υφυπουργού ν’ ανατεθώσιν καθήκοντα συντάκτου του εν λόγω περιοδικού. Από της κατά τ’ ανωτέρω αποσπάσεώς του ο υπάλληλος ούτος δικαιούται επιμισθίου ίσου προς τας μηνιαίας αυτού αποδοχάς μη δυναμένου να υπερβή το ποσόν των δραχ. 2.500 μηνιαίως, καταβαλλομένου εκ των χρημάτων του περιοδικού. 4.Αι αποδοχαί του ανωτέρω υπαλλήλου υπόκεινται εις τας αυτάς κρατήσεις εις ας και αι των λοιπών δημοσίων υπαλλήλων. Άρθρ.5.-Δια Β.Δ/των εκδιδομένων προτάσει του Υφυπουργού της Εμπορικής Ναυτιλίας θέλουσι ρυθμισθή τα της συνθέσεως του «Γραφείου Εκδόσεως του Περιοδικού», τα της λειτουργίας αυτού, τα του καθορισμού των συνδρομών και του τρόπου εισπράξεως αυτών τε και εν γένει των πόρων αυτού, τα της εκτυπώσεως, τα της συνεργασίας και αμοιβής των συνεργατών, τα της οικονομικής διαχειρίσεως του περιοδικού και εν γένει πάσα λεπτομέρεια αναγκαία δια την εφαρμογήν του παρόντος Νόμου, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. Σελ. 62,22(α) Τεύχος Η122-Σελ. 48 